[bookmark: _Ref38285444][bookmark: _Ref38291496]Pirkimo sąlygų 2 priedas „Techninė specifikacija“

TECHNINĖ SPECIFIKACIJA
PROJEKTO NR. 07-006-P-0001 VEIKSMŲ 1.1.1 IR 2.1.1. "ĮMONIŲ PROFESINĖS RIZIKOS VALDYMO SPECIALISTŲ KOMPETENCIJŲ TOBULINIMAS (MOKYMAI) PROFESINĖS RIZIKOS VALDYMO KLAUSIMAIS" ORGANIZAVIMO PASLAUGOS

BENDRA INFORMACIJA
Perkančioji organizacija – Biudžetinė įstaiga Lietuvos Respublikos valstybinė darbo inspekcija prie Socialinės apsaugos ir darbo ministerijos (toliau – VDI, Perkančioji organizacija, Projekto vykdytojas). 
[bookmark: _Hlk200965517]Pirkimo objektas – Projekto „Įmonių ir savarankiškai dirbančių asmenų profesinės rizikos valdymo efektyvinimas“, finansuojamo pagal 2021-2030 metų plėtros programos valdytojos Socialinės apsaugos ir darbo ministerijos įtraukios darbo rinkos plėtros programos pažangos priemonę Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“, 2021‒2027 metų Europos Sąjungos (toliau – ES) ir bendrojo finansavimo lėšomis (toliau – Projektas), 1.1.1 ir 2.1.1 veiklas „Įmonių profesinės rizikos valdymo specialistų kompetencijų tobulinimas (mokymai) profesinės rizikos valdymo klausimais“ paslaugų pirkimas. Pirkimo objektas skaidomas į dvi pirkimo dalis: 
· [bookmark: _Hlk200965598]I-a dalis įmonių profesinės rizikos valdymo specialistų kompetencijų tobulinimas (mokymai) profesinės rizikos valdymo klausimais Sostinės (Vilniaus) regione, 
· II-a dalis įmonių profesinės rizikos valdymo specialistų kompetencijų tobulinimas (mokymai) profesinės rizikos valdymo klausimais Vidurio ir vakarų Lietuvos regione.
Mokymų tema – Profesinės rizikos vertinimo pagrindai, dokumentų sistema ir siektini rezultatai. 
[bookmark: _Hlk489945762]
1. INFORMACIJA APIE PROJEKTĄ
1.1. Projektas įgyvendinamas pagal sutartyje su VšĮ Centrine projektų valdymo agentūra (toliau – CPVA), plėtros programos pažangos priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ aprašo, patvirtinto Lietuvos Respublikos socialinės apsaugos ir darbo ministro 2022 m. birželio 21 d. įsakymu Nr. A1-421 „Dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos įtraukios darbo rinkos plėtros programos pažangos priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ aprašo patvirtinimo“ priede 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos įtraukios darbo rinkos plėtros programos pažangos priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ projektų finansavimo sąlygų apraše (toliau – Aprašas), Projektų administravimo ir finansavimo taisyklėse (toliau – Taisyklės), patvirtintose Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, ir juose nurodytuose ES ir Lietuvos Respublikos teisės aktuose nustatytas sąlygas ir tvarką.
1.2. Visi priemonės Nr. 09-001-02-09-03 „Efektyvinti profesinės rizikos valdymą įmonėse ir savarankiškai dirbant“ dokumentai, kurie gali būti aktualūs įgyvendinant Projektą, skelbiami interneto svetainėje adresu: https://socmin.lrv.lt/lt/veiklos-sritys/strateginis-valdymas/aktualus-strateginiai-dokumentai/pletros-programu-pazangos-priemones/itraukios-darbo-rinkos-pletros-programos-priemones/priemone-nr-09-001-02-09-03-efektyvinti-profesines-rizikos-valdyma-imonese-ir-savarankiskai-dirbant/.
[bookmark: _Hlk137190048]1.3. Projekto tikslas (skelbiama viešai ES investicijų interneto svetainėje www.esinvesticijos.lt) - kurti saugesnę ir geriau pritaikytą darbo aplinką Sostinės bei Vidurio ir vakarų Lietuvos regione.

2. PIRKIMO OBJEKTAS
2.1. Pirkimo objektas – įmonių profesinės rizikos valdymo specialistų kompetencijų tobulinimas (mokymai) profesinės rizikos valdymo klausimais (toliau – paslaugos).
2.2. Tikslinė grupė –  įmonių profesinės rizikos valdymo specialistai (darbuotojų saugos ir sveikatos specialistai, darbdaviams atstovaujantys asmenys ir darbdavių įgalioti asmenys).
2.3. Mokymų tema – Profesinės rizikos vertinimo pagrindai, dokumentų sistema ir siektini rezultatai. 
2.4. Mokymų tema abiem regionams ta pati, kaip nurodyta 2.3. punkte. Paslaugų teikėjas turi pasirinkti nurodytos temos potemes ir pateikti Perkančiajai organizacijai derinimui (tokiais terminais kaip nurodyta 3.4. p.)
[bookmark: _Hlk204954489]2.5. Mokymo paslaugos turi būti organizuojamos regioniniu principu: įmonių profesinės rizikos valdymo specialistų kompetencijų tobulinimas (mokymai) Sostinės regione, įmonių profesinės rizikos valdymo specialistų kompetencijų tobulinimas (mokymai) vidurio ir vakarų Lietuvos regione. Regionų ribos apibrėžtos LR Vyriausybės 2016 m. sausio 6 d. nutarimu Nr. 5 „Dėl sostinės regiono ir vidurio ir vakarų Lietuvos regiono sudarymo“ (vadovautis teisės akto „Dėl Sostinės ir Vidurio ir vakarų Lietuvos regiono sudarymo (lrs.lt) aktualia redakcija https://e-seimas.lrs.lt/portal/legalAct/lt/TAD/43e1c630b92011e5be9bf78e07ed6470 ).
	Apmokomų asmenų skaičius
	Grupių skaičius*
	Mokymai vykdomi šiuose regionuose**
	Mokymų trukmė

	300
	15
	Sostinės (Vilniaus) regionas
	8 astronominės valandos

	580
	29
	Vidurio ir vakarų Lietuvos regionas (VVL)
	8 astronominės valandos


*mokymų grupės vidutinis dydis yra  20 asmenų (dalyvių skaičius grupėje gali svyruoti iki 30 procentų imtinai).
**mokymai gali vykti tą pačią dieną tik skirtingose auditorijose.
2.6. Paslaugų imtį sudaro: renginio programos parengimas ir suderinimas; lektorių paslaugos (dėstymo medžiagos parengimas, dalijamosios medžiagos parengimas ir išsiuntimas el. paštu dalyviams prieš mokymus); dalyvių registracija prieš renginį (registracijos forma naudojama kaip nurodyta 3.10. punkto b) dalyje); mokymų proceso administravimas ir priežiūra; mažos salės nuoma; kavos pertraukėlės (tokia imtimi kaip nurodyta 3.12. p.); pasibaigus renginiui, privalomų dokumentų, išvardintų 3.10 p., pateikimas Perkančiajai organizacijai.
2.7. Vienoje grupėje turi būti vidutiniškai apie 20 dalyvių (su leidžiama paklaida 2-3 žmonės). Tiekėjas turi pasiūlyti mažiausiai po vieną lektorių vienai grupei. Mokymų lektoriais turi turėti teorinių žinių ir praktinės patirties profesinės rizikos vertinimo (darbuotojų saugos ir sveikatos reikalavimų užtikrinimo)  srityje 
2.8. Paslaugų suteikimo terminas - ne ilgesnis nei 6 mėn. nuo Sutarties įsigaliojimo, pratęsimas nenumatomas. 

3. REIKALAVIMAI PASLAUGOMS
3.1. Teikdamas Paslaugas teikėjas įsipareigoja surinkti mokymų dalyvius, atitinkančius tikslinės mokymų grupės apibrėžimą. Jei mokymo dalyviai neatitinka 2.2 punkte apibrėžtos tikslinės grupės, tiekėjui už tokius dalyvius nebus apmokama. Paslaugų teikėjas iš dalyvių turės surinkti ir Perkančiajai organizacijai pateikti dokumentus, įrodančius, kad vykdytų mokymų dieną kiekvienas mokymo dalyvis atitiko tikslinės grupės požymius. 
3.2. Teikiant paslaugas negali būti numatyta apribojimų, kurie turėtų neigiamą poveikį įgyvendinant moterų ir vyrų lygybės ir nediskriminavimo dėl lyties, rasės, tautybės, pilietybės, kalbos, kilmės, etninės priklausomybės, religijos ar įsitikinimų, tikėjimo, pažiūrų, negalios, sveikatos būklės, socialinės padėties, amžiaus, lytinės orientacijos ir kitais pagrindais principus. Negali būti numatyta veiksmų, kurie turėtų neigiamą poveikį darnaus vystymosi principui įgyvendinti.
3.3. Paslaugų teikėjas turi paskirti už paslaugų teikimą atsakingą asmenį, į kurį Perkančioji organizacija galėtų kreiptis dėl teikiamų paslaugų įgyvendinimo turinio, terminų, atsiskaitymų ar kitų klausimų.
3.4. Per 7 (septynias) darbo dienas nuo paslaugų sutarties įsigaliojimo Paslaugų teikėjas turės pateikti Perkančiajai organizacijai derinimui siūlomas mokymų programas bei mokymų lektorius. Perkančioji organizacija ne vėliau kaip per 5 (penkias) darbo dienas įvertina pateiktas programas, siūlomus lektorius ir pateikia elektroniniu paštu savo siūlymus, pastabas. Paslaugų teikėjas turi atsižvelgti ir pataisyti programą (-as), pakeisti lektorius, atsižvelgiant į Perkančiosios organizacijos pateiktas pastabas ne vėliau kaip per 2 (dvi) darbo dienas.
3.5. Paslaugų teikėjas, prieš prasidedant mokymams, ne vėliau kaip prieš 5 (penkias) darbo dienas iki einamojo mėnesio paskutinės dienos turi pateikti kitų planuojamų mokymų grafiką.
3.6. Paslaugų teikėjas prieš mokymus, registracijos į renginius metu, turi atlikti dalyvausiančių asmenų apklausą, siekiant nustatyti, ar mokymuose dalyvaujantys asmenys turi specialiųjų poreikių, į kuriuos mokymų organizatorius turėtų atsižvelgti. Paslaugų teikėjas turi parinkti mokymų vietą, prieinamą žmonėms su judėjimo negalia, pagal poreikį organizuoti gestų kalbos vertimo paslaugą, parinkti tinkamas mokomąsias priemones akliesiems ar silpnaregiams ir pan. 
3.7. Paslaugų teikėjas ne vėliau kaip prieš 5 (penkias) kalendorines dienas iki mokymų pradžios turi išsiųsti kvietimus mokymuose dalyvaujantiems asmenims (kvietimo turinį būtina suderinti su Perkančiąja organizacija ir gauti jos pritarimą). 
3.8. Pasibaigus mokymams visiems asmenims, dalyvavusiems mokymuose ir užpildžiusiems nustatytos formos dalyvio anketą (Instrukcijos 1 priedas, žr. 3.10. p.; visiems dalyviams anketos pildymas privalomas), Paslaugų teikėjas turės išduoti mokymų dalyvio pažymėjimą, kurio turinį turi suderinti su Perkančiąja organizacija (pažymėjimas išduodamas tik asmenims užpildžiusiems dalyvio anketą pagal Instrukcijos 1 priedą)
3.9. Paslaugų teikėjas privalo naudoti tik Projekto dalyvių informacijos administravimo pildymo instrukcijos (toliau – Instrukcija) prieduose esančias formas, nebent Perkančioji organizacija nurodė kitaip, bei privalo atsižvelgti į reikalavimus jų pildymui. Visos dokumentų formos ir pildymo instrukcija interneto svetainėje šiuo adresu https://www.esinvesticijos.lt/dokumentai/projekto-dalyviu-informacijos-administravimo-instrukcija . Visus 3.11. p. papunkčiuose minimus priedus galima rasti Instrukcijoje, paspaudus pateiktą nuorodą.
3.10. Paslaugų teikėjas per 5 (penkias) darbo dienas po kiekvienų mokymų Perkančiajai organizacijai turės pateikti:
a) tinkamai užpildytas mokymuose dalyvavusių asmenų dalyvių anketas (Instrukcijos 1 priedas) ir jų suvestinę excel formatu (Instrukcijos 4 priedas); dalyvio anketoje dalyvio vardo ir pavardės duomenys įrašomi spausdintomis raidėmis; dalyvio pasirašyta anketa gali būti atsiųsta ir el. paštu (kopija), el. laiškas prie anketos taip pat turi būti saugomas, nes dalyvio anketa turi būti siunčiama iš to dalyvio el. pašto, kuris nurodytas dalyvio anketoje;
b) programos lektorių ir mokymuose dalyvavusių asmenų sąrašus su parašais pagal Instrukcijos 3 priedą; šis priedas (dokumentas) turi būti naudojamas dalyvių kiekvieno renginio registracijai ir Perkančiajai organizacijai pateikiami originalai;
c) mokymuose dalyvavusiems asmenims išduotų pažymėjimų sąrašą ir išduotų pažymėjimų suvestinę (el. versiją) (laisva forma suderinta su Perkančiąja organizacija);
d) pagal Perkančiosios organizacijos pateiktą formą, dalyvio įmonės, įstaigos, organizacijos vadovo (darbdavio) pasirašytą raštą, patvirtinantį, kad mokymų dalyvis atlieka DSS specialisto funkcijas arba atitinka mokymų tikslinę grupę; 
e) kiekvieno dalyvio užpildytą „Vienos įmonės“ deklaraciją pagal komisijos reglamentą (ES) Nr. 1407/2013. Dokumento forma interneto svetainėje šiuo adresu: https://2014.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ;
e) kartu su dalyvio anketa turi būti mokymų dalyviui pateiktas susipažinimui Pranešimas dėl asmens duomenų tvarkymo (Instrukcijos 5 priedas). Šio dokumento pasirašyti dalyviams nereikia.
3.11. Paslaugų teikėjas turi parengti ir paviešinti informacines nuorodas ir mokymų darbotvarkes (nurodant projekto pavadinimą su privalomais viešinimo ženklais) ir atitinkamai jas išdėstyti matomoje mokymų vietoje. Reikalavimai viešinimui pateikiami adresu: https://www.esinvesticijos.lt/igyvendinimas-1/viesinimas . Informacines nuorodas Paslaugų teikėjas turi suderinti su Perkančiąja organizacija ne vėliau kaip prieš 2 (dvi) kalendorines dienas iki mokymų pradžios. Paslaugų teikėjas turi pateikti Perkančiajai organizacijai kiekvienų mokymų paviešintų informacinių nuorodų ir darbotvarkių fotonuotraukas.
3.12. Kiekvienų mokymų metu turi būti 1 (viena) kavos pertraukėlė (15-20 min. trukmės), kurios trukmė neįskaičiuojama į bendrą mokymų trukmę. Kavos pertraukų metu turi būti sudaryta galimybė dalyviams rinktis arbatą ir/ar kavą su priedais (cukrus, grietinėlė, citrina) bei pyragaičius, sausainius ar saldainius. Mokymų dalyviams ir lektoriams turi būti pasirūpinta stalo vandeniu. Visi kavos pertraukėlei naudojami indai turi būti daugkartinio naudojimo.
3.13. Mokymų patalpos turi būti parinktos ir pritaikytos atsižvelgiant į Perkančiosios organizacijos nurodytą mokymuose dalyvaujančių asmenų ir lektorių skaičių bei laikantis LR Aplinkos ministerijos rekomenduojamų patalpų dydžių organizuojant renginius https://am.lrv.lt/media/viesa/saugykla/2023/11/0oyMnrSaPC8.pdf ):

	Rekomenduojamas patalpų dydis ne mažiau kaip:

	Sėdimos vietos
	1,2 m² / žmogui
	Jeigu grupėje bus 22 dalyviai ir 1 lektorius, t.y. 23 žmonės, patalpa turi būti ne mažesnė kaip 27,3 m²



3.14. Mokymų patalpose turi būti užtikrintos sąlygos matyti ir girdėti pateikiamą informaciją. Mokymų patalpose turi būti pakankamas skaičius stalų ir kėdžių arba konferencinių kėdžių su atlenkiamu staliuku, kad visi mokymų dalyviai galėtų patogiai sėdėti ir rašyti. Mokymų patalpos turi būti tvarkingos, turi turėti galimybę reguliuoti apšvietimą, šildomos (šildymo sezono metu) ir vėdinamos (visais metų laikais).
3.15. Mokymų patalpoje turi būti kompiuterinė ir multimedijos įranga, leidžianti demonstruoti vaizdinę medžiagą iš skaitmeninės laikmenos, ekranas mokymų medžiagos demonstravimui, konferencinė lenta, rašymo lentoje priemonės.
3.16. Paslaugų teikėjas visus mokymų dalyvius turės aprūpinti rašymo priemonėmis bei spausdinta dalijamąja medžiaga arba dalijamąja medžiaga elektoriniame formate (pateikiama el. paštu prieš mokymus). Dalijamoji medžiaga turi būti atspausdinta taip, kad mokymų dalyviams joje būtų patogu pasižymėti ar užsirašyti informaciją. Paslaugų teikėjas turės visiems dalyviams išdalinti Perkančiosios organizacijos parengtą projekto sklaidos atributiką. 
3.17. Mokymuose naudojamas popierius ar jo gaminiai turi būti pagaminti iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau - FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau - PEFC) arba lygiavertes miškų sertifikavimo sistemas, kita dalis - iš perdirbto popieriaus plaušų ir gaminys turi būti nebalintas arba balintas nenaudojant chloro dujų. Paslaugų teikėjas per 5 (penkias) kalendorines dienas po kiekvienų mokymų turės pateikti deklaraciją, kurioje nurodomos naudojamo popieriaus ir jo gaminių atitikties šiems reikalavimams savybės.

